## Odluka Ustavnog suda Republike Hrvatske broj U-III-419/1994. od 5. srpnja 1994.

### NN 55/1994 (15.7.1994.), Odluka Ustavnog suda Republike Hrvatske broj U-III-419/1994. od 5. srpnja 1994.

# USTAVNI SUD REPUBLIKE HRVATSKE

Ustavni sud Republike Hrvatske u sastavu Jadranko Crnić, predsjednik
Suda i suci Zdravko Bartovčak, dr. Nikola Filipović, Ante Jelavćč Mitrović,
mr. Vojislav Kučeković, mr. Hrvoje Momčinović, Ivan Marijan Severinac i
Mladen Žuvela, odlučujući o ustavnoj tužbi J. M. iz Z., zastupane po punomočnicima
mr. J. K. i I. P., odvjetnicima iz Z., na sjednici održanoj dana 5. srpnja
1994. godine, donio je

## ODLUKU

1. Usvaja se ustavna tužba.

Ukida se rješenje Upravnog suda Republike Hrvatske broj Us-10263/1993-8
od 9. veljače 1994. godine.

2. Predmet se vraća Upravnom sudu Republike Hrvatske na ponovni postupak.

3. Ova će se odluka objaviti u "Narodnim novinama".

Obrazloženje

J. M. iz Z. podnijela je pravodobnu ustavnu tužbu povodom rješenja Upravnog
suda Republike Hrvatske broj Us-10263/1993 od 9. veljače 1994. godine,
jer smatra da je takvim rješenjem povrijedeno ustavno pravo na sudsku kontrolu
zakonitosti te pravo vlasništva. Upravni sud Republike Hrvatske odbacio
je tužbu protiv rješenja Hrvatskog fonda za privatizaciju kojim je djelomično
poništen raspored dionica objavljen u poduzeču "A", K. i sve
odluke Osnivačke kao i ostalih skupština. Stav je tog Suda da su rješenja,
koja donosi Fond, upravni akti kojima se ne odlučuje o pravu ili na zakonu
utemeljenom neposrednom interesu osoba koje u postupku pretvorbe poduzeća
stavljaju ponude za otkup dionica, nego o pravima i obvezama poduzeća vezano
uz njihovu pretvorbu, pa na osnovi odredbe članka 12. Zakona o upravnim
sporovima ("Narodne novine" broj 53/91; 9/92; 77/92) tužbu protiv
rješenja donesenih temeljem ovlaštenja iz Zakona o pretvorbi društvenih
poduzeča može izjaviti poduzeće, a ne i osobe koje u postupku pretvorbe
poduzeća stavljaju ponude na otkup dionica. Ustavna je tužba osnovana.
U konkretnoj pravnoj stvari rješenje Hrvatskog fonda za privatizaciju koje
je doneseno pozivom na odredbu članka 16. Zakona o izmjenama i dopunama
Zakona o pretvorbi društvenih poduzeća ("Narodne novine". broj
83/92) dakle, na temelju odredbe članka 45a. Zakona o pretvorbi društvenih
poduzeča ("Narodne novine", broj 19/91; 83/92; 94/93; 2/94) ima
značaj upravnog akta u smislu članka 6. Zakona o upravnim sporovima.

Iz ustavne tužbe i osporenog rješenja proizlazi da je podnositeljica
ustavne tužbe u postupku pretvorbe upisala i sklopila odgovarajući ugovor
o kupnji dionica.

Na temelju odredbe članka 21. stavka 3. Zakona o pretvorbi društvenih
poduzeća kupac stječe pravo na upravIjanje društvom temeljem svih ugovorenih
dionica, a pravo na udio u dobiti društva na temelju otplaćenih dionica.
Pravo na upravljanje u funkciji je ostvarenja i zaštite imovinskih prava
dioničara. To je pravo na glasovanje na osnivačkoj i daljnjim skupštinama
društva, pravo kontrole, pobijanja odluka i dr.

Na temelju članka 12. Zakona o upravnim sporovima tužitelj u upravnom
sporu može biti pojedinac, pravna osoba, organizacija, skupina osoba, naselje
i sl. koji smatra da mu je upravnim aktom povrijeđeno kakvo pravo ili neposredni
osobni interes utemeljen na zakonu.

Poništenjem rasporeda dionica u dijelu u kojem je neki pojedinac te
dionice stekao, pa slijedom toga ostvario odredena prava, može biti povrijeđeno
pravo ili neposredni osobni interes tog pojedinca.

Rješenje Hrvatskog fonda za privatizaciju o poništaju rasporeda dionica,
dakle, upravni je akt koji utječe ili može utjecati, na prava ili neposredni
osobni interes sudionika u postupku pretvorbe. Za pobijanje tog rješenja
nije predviđen drugi put sudske zaštite pa je odbacivanjem tužbe radi pobijanja
tog rješenja povrijeđeno ustavno pravo podnositeljice ustavne tužbe zajamčeno
odredbom članka 18. stavka 2. Ustava Republike Hrvatske.

U odnosu na povredu ustavnog prava vlasništva zajamčenog odredbom članka
48. stavak 1. Ustava Republike Hrvatske za sada se ne može utvrditi da
je do te povrede doista i došlo.

Na osnovi izloženoga, a u skladu s odredbom članka 30. Ustavnog zakona
o Ustavnom sudu Republike Hrvatske ("Narodne novine" broj 13/91)
odlučeno je kao u izreci.

Rješenje o objavljivanju ove odluke temelji se na odredbi članka 20.
stavka 1. Ustavnog zakona o Ustavnom sudu Republike Hrvatske.

Broj : U-III-419/1994.

Zagreb, 5. srpnja 1994.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Odluka, NN 55/1994-1005